CELEX: 32012D0788
Language: el
Date: 2012-12-12 00:00:00
Title: 2012/788/ΕΕ: Εκτελεστική απόφαση της Επιτροπής, της 12ης Δεκεμβρίου 2012 , σχετικά με τη χρηματοδοτική συνεισφορά της Ευρωπαϊκής Ένωσης στα εθνικά προγράμματα 5 κρατών μελών (Ιρλανδία, Ισπανία, Γαλλία, Μάλτα και Πορτογαλία) το 2012 για τη συλλογή, διαχείριση και χρήση δεδομένων στον τομέα της αλιείας [κοινοποιηθείσα υπό τον αριθμό C(2012) 9187]

18.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 348/20
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Δεκεμβρίου 2012
   σχετικά με τη χρηματοδοτική συνεισφορά της Ευρωπαϊκής Ένωσης στα εθνικά προγράμματα 5 κρατών μελών (Ιρλανδία, Ισπανία, Γαλλία, Μάλτα και Πορτογαλία) το 2012 για τη συλλογή, διαχείριση και χρήση δεδομένων στον τομέα της αλιείας
   [κοινοποιηθείσα υπό τον αριθμό C(2012) 9187]
   (Τα κείμενα στη αγγλική, γαλλική, ισπανική, μαλτεζική και πορτογαλική γλώσσα είναι τα μόνα αυθεντικά)
   (2012/788/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 861/2006 του Συμβουλίου, της 22ας Μαΐου 2006, για τη θέσπιση κοινοτικών χρηματοδοτικών μέτρων για την εφαρμογή της κοινής αλιευτικής πολιτικής καθώς και στον τομέα του Δικαίου της Θάλασσας (1), και ιδίως το άρθρο 24 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 861/2006 καθορίζει τους όρους υπό τους οποίους η Ευρωπαϊκή Ένωση συγχρηματοδοτεί τις δαπάνες που πραγματοποιούν τα κράτη μέλη στο πλαίσιο των εθνικών προγραμμάτων τους συλλογής και διαχείρισης δεδομένων.
            
         
               (2)
            
            
               Τα προγράμματα αυτά καταρτίζονται σύμφωνα με τον κανονισμό (ΕΚ) αριθ. 199/2008 του Συμβουλίου, της 25ης Φεβρουαρίου 2008, σχετικά με τη θέσπιση κοινοτικού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την κοινή αλιευτική πολιτική (2), και τον κανονισμό (ΕΚ) αριθ. 665/2008 της Επιτροπής, της 14ης Ιουλίου 2008, περί καθορισμού λεπτομερών κανόνων για την εφαρμογή του κανονισμού (ΕΚ) αριθ. 199/2008 του Συμβουλίου σχετικά με τη θέσπιση κοινοτικού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την κοινή αλιευτική πολιτική (3).
            
         
               (3)
            
            
               Το Βέλγιο, η Βουλγαρία, η Δανία, η Γερμανία, η Εσθονία, η Ιρλανδία, η Ελλάδα, η Ισπανία, η Γαλλία, η Ιταλία, η Κύπρος, η Λετονία, η Λιθουανία, η Μάλτα, οι Κάτω Χώρες, η Πολωνία, η Πορτογαλία, η Ρουμανία, η Σλοβενία, η Φινλανδία, η Σουηδία και το Ηνωμένο Βασίλειο υπέβαλαν εθνικά προγράμματα για τη συλλογή, διαχείριση και χρήση δεδομένων στον τομέα της αλιείας για τα έτη 2011 έως 2013, όπως προβλέπεται βάσει του άρθρου 4 παράγραφοι 4 και 5 του κανονισμού (ΕΚ) αριθ. 199/2008. Τα προγράμματα αυτά εγκρίθηκαν το 2011 σύμφωνα με το άρθρο 6 παράγραφος 3 του κανονισμού (ΕΚ) αριθ. 199/2008.
            
         
               (4)
            
            
               Το Βέλγιο, η Βουλγαρία, η Δανία, η Εσθονία, η Ελλάδα, η Ιταλία, η Κύπρος, η Λετονία, η Ρουμανία, η Σλοβενία και η Φινλανδία δεν τροποποίησαν τα εθνικά τους προγράμματα 2011-2013 για το έτος 2012. Με την εκτελεστική της απόφαση 2012/276/ΕΕ (4), η Επιτροπή έλαβε απόφαση σχετικά με τη συνεισφορά στα εν λόγω εθνικά προγράμματα των εν λόγω κρατών μελών για το έτος 2012 πλην της Ελλάδας.
            
         
               (5)
            
            
               Η Γερμανία, η Ιρλανδία, η Ισπανία, η Γαλλία, η Λιθουανία, η Μάλτα, οι Κάτω Χώρες, η Πολωνία, η Πορτογαλία, η Σουηδία και το Ηνωμένο Βασίλειο υπέβαλαν τροπολογίες στα εθνικά τους προγράμματα για το έτος 2012, σύμφωνα με το άρθρο 5 παράγραφος 2 του κανονισμού (ΕΚ) αριθ. 199/2008. Οι τροπολογίες για τη Γερμανία, τη Λιθουανία, τις Κάτω Χώρες, την Πολωνία, τη Σουηδία και το Ηνωμένο Βασίλειο εγκρίθηκαν από την Επιτροπή το 2012 σύμφωνα με το άρθρο 6 παράγραφος 3 του κανονισμού (ΕΚ) αριθ. 199/2008. Με την εκτελεστική της απόφαση 2012/654/ΕΕ (5), η Επιτροπή αποφάσισε σχετικά με τη συνεισφορά στα εν λόγω εθνικά προγράμματα για το έτος 2012, όσον αφορά τα εν λόγω κράτη μέλη.
            
         
               (6)
            
            
               Η Ιρλανδία, η Ισπανία, η Γαλλία, η Μάλτα και η Πορτογαλία υπέβαλαν επίσης ετήσιες προβλέψεις προϋπολογισμού για το έτος 2012, σύμφωνα με το άρθρο 2 παράγραφος 2 του κανονισμού (ΕΚ) αριθ. 1078/2008 της Επιτροπής, της 3ης Νοεμβρίου 2008, περί θεσπίσεως λεπτομερών κανόνων εφαρμογής του κανονισμού (ΕΚ) αριθ. 861/2006 του Συμβουλίου όσον αφορά τις δαπάνες στις οποίες υποβάλλονται τα κράτη μέλη για τη συλλογή και διαχείριση των βασικών δεδομένων αλιείας (6). Η Επιτροπή αξιολόγησε τις ετήσιες προβλέψεις προϋπολογισμού των κρατών μελών, όπως ορίζεται στο άρθρο 4 του κανονισμού (ΕΚ) αριθ. 1078/2008, λαμβάνοντας υπόψη τις εγκριθείσες τροπολογίες στα εθνικά προγράμματα, σύμφωνα με το άρθρο 6 παράγραφος 3 του κανονισμού (ΕΚ) αριθ. 199/2008.
            
         
               (7)
            
            
               Το άρθρο 5 του κανονισμού (ΕΚ) αριθ. 1078/2008 ορίζει ότι η Επιτροπή εγκρίνει την πρόβλεψη ετήσιου προϋπολογισμού και αποφασίζει σχετικά με την ετήσια χρηματοδοτική συνεισφορά της Ένωσης σε κάθε εθνικό πρόγραμμα σύμφωνα με τη διαδικασία του άρθρου 24 του κανονισμού (ΕΚ) αριθ. 861/2006 και βάσει του αποτελέσματος της αξιολόγησης των προβλέψεων του ετήσιου προϋπολογισμού, όπως αναφέρεται στο άρθρο 4 του κανονισμού (ΕΚ) αριθ. 1078/2008.
            
         
               (8)
            
            
               Το άρθρο 24 παράγραφος 3 στοιχείο β) του κανονισμού (ΕΚ) αριθ. 861/2006 ορίζει ότι το ποσοστό της χρηματοδοτικής συνεισφοράς καθορίζεται βάσει απόφασης της Επιτροπής. Το άρθρο 16 του εν λόγω κανονισμού προβλέπει ότι τα χρηματοδοτικά μέτρα της Ευρωπαϊκής Ένωσης στο πεδίο της συλλογής βασικών δεδομένων δεν πρέπει να υπερβαίνουν το 50 % των δαπανών που πραγματοποιούν τα κράτη μέλη για την εκτέλεση του προγράμματος συλλογής, διαχείρισης και χρήσης δεδομένων στον τομέα της αλιείας.
            
         
               (9)
            
            
               Η παρούσα απόφαση συνιστά απόφαση χρηματοδότησης κατά την έννοια του άρθρου 75 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (7).
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ανώτατα συνολικά ποσά της χρηματοδοτικής συνεισφοράς της Ευρωπαϊκής Ένωσης στις δαπάνες κάθε κράτους μέλους για τη συλλογή, διαχείριση και χρήση δεδομένων στον τομέα της αλιείας για το 2012 και το ποσοστό της χρηματοδοτικής συνεισφοράς της Ευρωπαϊκής Ένωσης καθορίζονται στο παράρτημα.
   Άρθρο 2
   Η παρούσα απόφαση απευθύνεται στην Ιρλανδία, στη Γαλλική Δημοκρατία, στο Βασίλειο της Ισπανίας, στη Δημοκρατία της Μάλτας και στην Πορτογαλική Δημοκρατία.
   
      Βρυξέλλες, 12 Δεκεμβρίου 2012.
      
         
            Για την Επιτροπή
         
         Μαρία ΔΑΜΑΝΆΚΗ
         
            Μέλος της Επιτροπής
         
      
   
   
      (1)  ΕΕ L 160 της 14.6.2006, σ. 1.
   
      (2)  ΕΕ L 60 της 5.3.2008, σ. 1.
   
      (3)  ΕΕ L 186 της 15.7.2008, σ. 3.
   
      (4)  ΕΕ L 134 της 24.5.2012, σ. 27.
   
      (5)  ΕΕ L 293 της 23.10.2012, σ. 34.
   
      (6)  ΕΕ L 295 της 4.11.2008, σ. 24.
   
      (7)  ΕΕ L 248 της 16.9.2002, σ. 1.
   
      ΠΑΡΑΡΤΗΜΑ
      
         ΕΘΝΙΚΑ ΠΡΟΓΡΑΜΜΑΤΑ 2011-2013
      
      
         ΕΠΙΛΕΞΙΜΕΣ ΔΑΠΑΝΕΣ ΚΑΙ ΜΕΓΙΣΤΗ ΣΥΝΕΙΣΦΟΡΑ ΤΗΣ ΕΥΡΩΠΑΪΚΗΣ ΕΝΩΣΗΣ ΤΟ 2012
      
      
                  (σε ευρώ)
               
            
                  Κράτος μέλος
               
               
                  Επιλέξιμη δαπάνη
               
               
                  Μέγιστη ενωσιακή συνεισφορά
                  (Ποσοστό 50 %)
               
            
                  Ιρλανδία
               
               
                  5 771 583
               
               
                  2 885 791
               
            
                  Γαλλία
               
               
                  14 898 076
               
               
                  7 449 038
               
            
                  Ισπανία
               
               
                  15 661 034
               
               
                  7 830 517
               
            
                  Μάλτα
               
               
                  658 560
               
               
                  329 280
               
            
                  Πορτογαλία
               
               
                  3 411 870
               
               
                  1 705 935
               
            
                  Σύνολο
               
               
                  40 401 123
               
               
                  20 200 561